**தீட்சை ஏற்பு உறுதிமொழி**

தெய்வத்திரு ஓம் விஷ்ணுபாத ஸ்ரீல ஜெயபதாக ஸ்வாமிகள் (தெய்வத்திரு ஸ்ரீல அ.ச.பக்திவேதாந்த ஸ்வாமி பிரபுபாதரின் சீடர்) என்னை அவரது சீடராக ஏற்றுக்கொள்ள வேண்டும் என்பதே எனது உண்மையான, தன்னார்வ, அன்பான ஆசை மற்றும் வேண்டுகோள். எனக்கும் சம்பந்தப்பட்ட அனைவருக்கும் இது எதைக் குறிக்கிறது என்பதை தெளிவுபடுத்துவதன் மூலம், நான் பின்வரும் பிரகடனங்களையும், உறுதிமொழிகளையும் செய்கிறேன்:

1. ஸ்ரீல ஜெயபதாக ஸ்வாமியை எனது தீட்சை (தீக்ஷா) மற்றும் அறிவுறுத்தும் (சிக்ஷா) ஆன்மீக குருவாக என்றென்றும், இப்பிறவிக்குப் பிறகும் ஏற்றுக்கொள்கிறேன். தெய்வத்திரு ஸ்ரீல அ.ச. பக்திவேதாந்த ஸ்வாமி பிரபுபாதர் மற்றும் குரு-பரம்பரையில் உள்ள முந்தைய ஆசார்யர்களுக்கான ஸ்ரீல ஜெயபதாக ஸ்வாமியின் பக்தி சேவையில் உதவுவது எனது விருப்பமும் உறுதியும் ஆகும்.

2. ஸ்ரீல பிரபுபாதரின் அருளுரைகள், பாகவத-தர்ம சாஸ்திரங்கள் (பகவத்-கீதை, ஸ்ரீமத் பாகவதம், சைதன்ய சரிதாம்ருதம், முதலியன) மற்றும் இஸ்கான் சட்டத்தின் படி பரிந்துரைக்கப்பட்ட வழிமுறைகள், ஆசாரம் மற்றும் கொள்கைகளை, தவத்திரு ஸ்ரீல ஜெயபதாக ஸ்வாமிகளின் தொடர்புடன் நான் எனது வாழ்நாள் முழுவதும் பின்பற்றுவதாக உறுதியளிக்கிறேன்.

3. பின்வரும் பாவச் செயல்களைத் தவிர்ப்பதற்கான நான்கு ஒழுங்குமுறைக் கொள்கைகளைப் பின்பற்றுவதாக நான் உறுதியளிக்கிறேன்:

(அ) ​​இறைச்சி, மீன், முட்டை, வெங்காயம், பூண்டு மற்றும் அசைவ உணவுப் பொருட்களை உண்பது;

(ஆ) மது, போதைப்பொருள், புகையிலை, காஃபின், காபி, தேநீர் போன்ற அனைத்து வகையான போதையையும் எடுத்துக்கொள்வது;

(இ) சூதாட்டம், அதிக ஊக வணிக முதலீடுகள் மற்றும் அற்பமான விளையாட்டுகளை செய்தல்;

(ஈ) எந்த வடிவத்திலும் சட்டவிரோத உடலுறவில் ஈடுபடுதல்.

4. ஒவ்வொரு நாளும் ஹரே கிருஷ்ண மஹா-மந்திர ஜபத்தின் 16 சுற்றுகள் (16 × 108 மந்திரங்கள்) ஜபிப்பதாக நான் உறுதி அளிக்கிறேன்.

5. எனது ஆன்மீக குருவான ஸ்ரீல ஜெயபதாக ஸ்வாமிகள் எனக்கு வழங்கிய பொதுவான, குறிப்பிட்ட மற்றும் தனிப்பட்ட அறிவுரைகளை நான் பின்பற்றுவேன் என்று உறுதி அளிக்கிறேன். இந்த அறிவுரைகளை ஸ்ரீல பிரபுபாதர் மற்றும் பகவான் கிருஷ்ணரின் விருப்பத்தின் பிரதிநிதித்துவமாக நான் ஏற்றுக்கொள்கிறேன்.

6. ஒரு தீட்சை சீடனாக, தெய்வத்திரு ஸ்ரீல அ.ச. பக்திவேதாந்த ஸ்வாமி பிரபுபாதாரின் பிரம்ம-மத்வ-கௌடிய-(இஸ்கான்) சிஷ்ய சமூகத்தின் ஒரு உறுப்பினராகவும், அச்சமூகத்தின் நித்திய அடைக்கலம் பெற்றவனாகவும் ஏற்றுக்கொள்ளப்பட்டதை நான் புரிந்துகொள்கிறேன். மேலும், கூடுதலான ஆன்மீக அறிவுரைகள் மற்றும் தீட்சையை ஸ்ரீல ஜெயபதாக ஸ்வாமியிடம் இருந்தும், அவர் இந்த உலகில் இல்லாத சூழ்நிலைகளில் ஸ்ரீல பிரபுபாதாரை பிரதிநிதித்துவப்படுத்தும் உண்மையான இஸ்கான் ஆன்மீக குருவிடம் இருந்தும் மட்டுமே ஏற்றுக்கொள்வேன் என்று உறுதி அளிக்கிறேன்.

7. ஸ்ரீல பிரபுபாதரின் விரிவங்கமாக நான் எப்போதும் இஸ்கானுக்கு (அகில உலக கிருஷ்ண பக்தி இயக்கம்) விசுவாசமாக இருப்பேன் மற்றும் எனது ஆன்மீக குருவின் பணிக்கும் இஸ்கானுக்கும் தீங்கு விளைவிக்கும் எதையும் செய்வதைத் தவிர்ப்பேன்.

தீட்சை பெறுபவரின் பெயர் : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

தீட்சை பெறுபவரின் கையொப்பம்:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

தீட்சை நடைபெறும் இடம்: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

நாள்: \_\_/\_\_/\_

சாட்சிகள்:

(1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_